غدارين

غدارين

   كلمات 

غدارين ... مش بقول لك غدارين

ليه يا قلبى تقول لى لاءه هما مين

لسه بتقول هما مين و انتا عارف دقه دقه

اللى فاكرهم حبايبى .. طلعو مش حاسين بحبى

غدارين .. غدارين

ايه جرا لك ايه يا قلبى .. كل ساعه تقول حبايبى

انت بتدارى عليهم .. وللا فاكرنى هاخبى

ليه بتفتح ليه جروحك .. و انتا عارف فين جروحك

ف هواهم فيه عذابك .. قبل ما تضيع شبابك

دا الهنا عمره يومين .. و العذاب يومه بسنين

اللى فاكرهم حبايبى .. طلعو مش حاسين بحبى

غدارين .. غدارين

قلبى ياللى بالخيال .. كل يوم تبنى ف آمال

الخيال ما يجبش فايده و الآمال قصر م الرمال

ليه تفكر ف النجوم و النجوم مش داريه بيك

ليه تدور ع الهموم و الحبايب بتناديك

دا الهنا عمره يومين .. و العذاب يومه بسنين

اللي فاكرهم حبايبى .. طلعو مش حاسين بحبى

غدارين .. غدارين


 شوف كمان 

تصنيف:اغانى باللغه المصريه
تصنيف:اغانى محرم فؤاد
تصنيف:كلمات اغانى